Þegar míkrófilma er skilin eftir hjá dauðvona umboðsmanni Gloria , án hennar vitundar , þá flækist hún í flókna atburðarás . Hún er elt af dvergi og albínóa , og verður sannfærð um að þeir séu að reyna að drepa hana . Að lokum þá fær hún hjálp frá rannsóknarlögreglumanninum Tony Carlson . Það skýrist fljótt að þeir sem elta hana hafa illar fyrirætlanir , ... Lesa meira Þegar míkrófilma er skilin eftir hjá dauðvona umboðsmanni Gloria , án hennar vitundar , þá flækist hún í flókna atburðarás . Hún er elt af dvergi og albínóa , og verður sannfærð um að þeir séu að reyna að drepa hana . Að lokum þá fær hún hjálp frá rannsóknarlögreglumanninum Tony Carlson . Það skýrist fljótt að þeir sem elta hana hafa illar fyrirætlanir , en þeir hyggjast ráða páfann af dögum þegar hann kemur í heimsókn til borgarinnar . Gloria og Tony lenda í kapphlaupi við tímannn til að koma í veg fyrir glæpinn .... minna Sígild blanda af góðu gamni og harðri spennu í ljúfum og ómótstæðilegum kokkteil með Goldie Hawn og Chevy Chase . Kona að nafni Gloria Mundy í San Francisco tekur upp puttaling og flækist þar með inní glæpasamsæri sem enginn trúir nema lögreglumaðurinn Tony Carlson . En Gloria er komin á hálan ís og það er ekki hægt að snúa til baka , heldur að berjast fimlega á móti . Dásamlegt spennugrín sem aðeins hin geðþekka Gloria getur lent í . Ekki bragðmikið handrit en skemmtilegar persónur í fyndnum kringumstæðum halda manni vel við efnið . Óskarsverðlaunaleikkonan Goldie Hawn fer á kostum í aðalhlutverkinu og ekki er Chevy Chase mikið síðri . Dudley Moore er óborganlegur í hlutverki kynlífsfíkilsins í hinni óborganlegu svefnherbergissenu , og tekst þar fullkonmlega að stela senunni . Ekki má gleyma Burgess Meredith sem er góður í hlutverki leigusala Gloriu . Semsagt ógleymanleg kvikmynd frá 1978 sem hefur staðist tímans tönn og er enn mjög góð . Ég gef Samsæri eða Foul Play þrjár og hálfa stjörnu og mæli eindregið með henni . Hún er ómótstæðilega góð .